
# 



# Så er det igen blevet tid til Sct. Georgs Gildernes store loppemarked – og Peder Bodil Spejderne vil gerne hjælpe til!

Peder Bodil Spejderne har mulighed for at tjene nogle rigtig gode penge til gruppen, så vi kan komme i mål med vores ønske om en ny bålhytte! Vi håber derfor at der er mange gode kræmmere gemt i vores spejdere, ledere og forældre, og som har tid og lyst til at lægge nogle timer og lidt arbejdskraft i dette arrangement.

Det er sjovt, og vi bliver betalt for de timer vi er med – sidste gang tjente gruppen godt 9.000,00 kr.!

Sct. Georgs Gilderne i Næstved har brug for vores hjælp til, at deres store loppemarked bliver en succes!

Indsamling af effekter lørdag den 4. og søndag den 5. majHer er der brug for folk til at hjælpe med at ***samle ind*** de steder vi har fået lov at komme, ***sortere de indkomne effekter*** og ***stille det op i de enkelte stande*** i Det Gamle Ridehus, Grønnegade 10 i Næstved.

Sct. Georgs Gilderne vil sørge for biler til indsamling – men ***ekstra biler evt. med trailer, er også meget velkommen***! På de enkelte stande vil der være standledere som man altid kan spørge til råds, hvis der er noget man er i tvivl om. Vi satser på at det hele bliver afviklet i en god og hyggelig stemning så der kommer en god oplevelse ud af det for alle parter.

***Begge dage starter vi kl. 9.00*** i Det Gamle Ridehus, og fortsætter til alle aftaler om afhentning for den dag er klaret. Der er ingen krav om at man skal være der hele tiden.

## Afvikling af loppetorvet lørdag den 11. og søndag den 12. maj

**Lørdag den 11. maj er salget fra kl. 10-16.**

Her mødes vi kl. 9.00 og får de sidste ting på plads, lige som der gives diverse instruktioner omkring salget.   
Når vi lukker kl. 16. vil der være en let oprydning så der er klar til søndag.

**Søndag den 12. maj er salget fra kl. 10-13.**

Hvis man ønsker at deltage fra start, er det ligeledes kl. 9.00 som om lørdagen. Det er vigtigt at vi har folk, der bliver og hjælper med oprydningen til sidst, så vi hurtigt kan blive færdige og komme ind og høre om et, forhåbentligt, godt resultat. **Efter oprydningen vil der være en bid mad (oplyses ved tilmelding, gratis)**.

**HUSK!** at man ved ankomsten til Det Gamle Ridehus skal henvende sig til Niels Juhl Andersen, for at blive skrevet op (med oplysning om navn og Peder Bodil Spejderne, DDS).

Det er helt frivilligt, hvor mange timer I lægger på ovenstående weekender, men vi håber selvfølgelig at se mange af jer til få eller flere timers hjælp i de to weekender det hele står på.

Jo flere vi er, jo sjovere bliver det – og jo flere penge kan vi sammen hente hjem til vores nye bålhytte!

Tilmeld jer på [www.naestvedspejder.dk](http://www.naestvedspejder.dk) senest den 25. april 2019.  
Og skriv gerne i tekstfeltet, hvornår du kan deltage i de to weekender.

**Spejderhilsen Bestyrelsen og Lederne***Spørgsmål vedr. Loppemarkedet kan rettes til Thomas Fischer på tlf.29666250 el.* [*thomas@naestvedspejder.dk*](mailto:thomas@naestvedspejder.dk)